Mukesh Rajput:bjp mp said that sp slap on bjp face|बीजेपी सांसद की एसपी से ठनी, कहा, ‘बीजेपी और सांसद के मुंह पर एसपी ने मारा तमाचा’ | UP News - Navbharat Times
bjp mp said that sp slap on bjp face
बीजेपी सांसद की एसपी से ठनी, कहा, ‘बीजेपी और सांसद के मुंह पर एसपी ने मारा तमाचा’
प्रवीन मोहता, नवभारत टाइम्स | Updated: Aug 6, 2017, 07:59PM IST
और जानें: यूपी पुलिस | मुकेश राजपूत | बीजेपी | Mukesh Rajput | BJP
उत्तर प्रदेश के फर्रुखाबाद में पिछले हफ्ते सांसद के बेटे की कथित तौर पर दरोगा के हाथों पिटाई और एफआईआर केस अब सियासी रंग लेने लगा है। रविवार को प्रेस कॉन्फ्रेंस कर सांसद मुकेश राजपूत ने कहा कि एसपी ने बीजेपी और सांसद के मुंह पर तमाचा मारा है। हमारी सरकार में भी ऐसा होगा, इसके बारे में सोचा नहीं था। एसपी-बीएसपी सरकार में 10 साल तक जिला पंचायत अध्यक्ष रहने के बावजूद मुझ पर उंगली नहीं उठी थी।
बीते मंगलवार को फर्रुखाबाद में बजरिया रोड पर दरोगा मोहम्मद आसिफ एक आरोपी को लेकर आ रहे थे। आरोप है कि रेलवे स्टेशन के पास अचानक दरोगा गिर गए। उन्होंने आरोप लगाया कि सांसद मुकेश राजपूत के बेटे अमित ने उन्हें गिरा दिया। इसके बाद दोनों में मारपीट हुई और अमित का कुर्ता फट गया।
घटना के बाद अमित के साथ बीजेपी कार्यकर्ता मऊदरवाजा थाने पहुंचे थे, जहां दरोगा के खिलाफ रिपोर्ट लिखी गई थी। इसके बाद बुधवार को दरोगा ने अमित के खिलाफ रिपोर्ट लिखाई। इसमें आरोप लगाया कि अमित ने जानबूझकर ऐसा किया और एक मुल्जिम भाग निकला।
एसपी से नाराज
सांसद मुकेश राजपूत ने प्रेस कॉन्फ्रेंस में कहा, 'दरोगा मोहम्मद आसिफ ने मेरे बेटे अमित को थप्पड़ मारा। भीड़ के गुस्से को शांत करने के लिए एसपी दयानंद मिश्र से बात हुई। दरोगा के खिलाफ रिपोर्ट लिखी गई और उसे लाइन हाजिर कर दिया गया। इसके जवाब में आईजी को गुमराह कर एसपी ने मेरे बेटे के खिलाफ सरकारी काम में बाधा डालने समेत कई संगीन धाराओं में रिपोर्ट लिखा दी।'
उन्होंने कहा 'आरोप लगाया गया है कि अमित ने मुल्जिम छुड़वाया, लेकिन वह तो अकेला था और दरोगा के साथ दो अन्य लोग थे। कहा गया कि बाद में समझौता करा देंगे। ऐसा तब किया गया, जबकि मेरी लगातार एसपी से बात हो रही थी। जनप्रतिनिधि के साथ पुलिस का यह हाल है तो आम लोगों का क्या हाल पुलिस कर रही है। यह बीजेपी और सरकार के मुंह पर तमाचा है। वहीं एसपी दयानंद मिश्रा के अनुसार, एफआईआर लिखी गई है। साक्ष्यों के आधार पर कार्रवाई होगी।'
Web Title: bjp mp said that sp slap on bjp face
28 पुराने केस में मंत्री मोहसिन रजा ने करवाई जमानत
सांसद पर आरोप, शादीशुदा महिला से की दूसरी शादी !
‘बीजेपी और सांसद के मुंह पर एसपी ने मारा तमाचा’
1बीजेपी सांसद की एसपी से ठनी, कहा, ‘बीजेपी और सांसद के मुंह पर एस...
2नया इतिहास लिखने में जुटा कानपुर सेन्ट्रल रेलवे, लगेंगी कर्ण की ...
3जुनून की हद तक लड़कियों को परेशान करते लड़के...
4अस्पताल की मांग, दवा के लिए आधार बनाया जाए जरूरी...
5कानपुर: महिलाओं ने पुलिसवालों को पीटा, आरोपी छुड़वाए...
6युवाओं के ब्रेन वॉश के लिए खामोशी से चल रहा IS का ‘खेल’...
7संदिग्धों के परिवारों का आरोप, 'NIA ने दी थी बर्बाद करने की धमकी...
8कानपुर में 4 आर्म्स डीलर गिरफ्तार...
9कानपुर से एनआईए ने 2 संदिग्धों को किया अरेस्ट...
10कानपुर के अवैध हॉस्टल में लगी आग, 2 की मौत...